﻿ Üzenetküldő űrlap egyszerűen - WPStart.hu
A kapcsolatfelvételi űrlap a weboldalad egyik legfontosabb eleme lehet, ha szeretnéd, hogy látogatóid kérdéseket tehessenek fel, árajánlatot kérjenek, vagy üzenhessenek neked. Természetesen megteheted azt is, hogy egyszerűen csak kiírod az email címedet, melyre a megkereséseket várod, aztán meglepődve tapasztalod, hogy ismeretlen, ránézésre is gyanús címekről kéretlen reklámleveleket kapsz, egyre többet.
Hogy lehet ez, hiszen az üzleti email címeddel nem regisztrálsz fel semmilyen weboldalra, csak a partnereidnek adod ki?
A spam robotok folyamatosan pásztázzák a világhálót értelmezhető és összegyűjhető email címek után kutatva, melyeket adatbázisokban, különböző címlistákban gyűjtenek. Védekezésül már az sem elég, ha az email címed megjelenítésekor kihagyod a “mailto:” hivatkozást, hiszen a robotok begyűjtenek mindent, ami hasonlít egy email címre (pl. @ karakter és egy felső szintű domain megléte). Ezért is szerencsésebb megoldás, ha a megkereséseket egy kapcsolatfelvételi űrlapon keresztül fogadod, így az email címed rejtve marad.
Kb. 1600 e célra alkalmas bővítmény közül válogathatsz, egy részük magyar nyelven is elérhető és rendelkezik vizuális szerkesztőfelülettel, így tényleg bármilyen webes ismeret nélkül össze tudod rakni a neked megfelelő űrlapot.
Fontosnak tartom, hogy a használt űrlapküldő bővítmény
könnyen kezelhető legyen,
kezelőfelülete áttekinthető, ne kelljen vadászni a fontosabb beállításokat mint pl. milyen címre küldje a leveleket, sikeres küldés után mi történjen (visszaigazoló üzenet, átirányítás egy köszönő oldalra stb…),
alapból is rendelkezzen spam-védelemmel (ez többnyire egy egyszerű “honeypot”), hogy robotok ne küldhessenek neked üzenetet, csak valós személyek
tud magyarul,
támogatja az űrlapon belüli többoszlopos elrendezést,
drag and drop űrlapépítő – jól jöhet, ha nem csak pár mezőből álló űrlapot készítesz,
Google reCAPTCHA vagy Akismet integráció,
az elküldött üzeneteket az adatbázisban is tárolja
Nézzünk meg néhány bővítményt, mennyire felelnek meg a fenti elvárásoknak.
WPFroms Lite
Gravity Forms – Hamarosan…
Caldera Forms – Hamarosan…
Formidable Form Builder – Hamarosan…
WPForms Lite – Contact Form by WPForms
Az egyik legtöbb aktív telepítéssel rendelkező űrlap bővítmény, több mint 3 millió felhasználó már nem tévedhet nagyot. Telepítést követően a bővítmény végigvezet minket az űrlap publikálásig szükséges 5 lépésen. Szerencsére ez a lehetőség opcionális, kezdőként viszont nagyon hasznos tud lenni. A Start Challenge gombra kattintva
az űrlap elnevezésével kezdünk,
majd kiválasztunk egy sablont ( a sablonok között található egy egyszerű kapcsolat űrlap a minimálisan szükséges mezőkkel, mint név, email és üzenet,
ha nem sablont választottunk, akkor hozzáadjuk a szükséges mezőket (legalább keresztnév, email cím és üzenet mező legyen az űrlapban),
beállítjuk az értesítéseket: kinek, mit és hová küldjön,
végül publikáljuk a kész űrlapot a blokkszerkesztőből vagy shortcode beillesztésével.
WPForms Lite – Űrlap létrehozása, 1. – 2. lépés: űrlap elnevezése, sablon kiválasztása
3. lépés – Űrlapmezők hozzáadása
4. lépés – Értesítések beállítása
5. lépés – Űrlap beillesztése a tartalomba
Villámgyorsan végig lehet szaladni a teljes folyamaton, 1-2 percen belül használható űrlapot tudunk készíteni.
A grafikus felület könnyen áttekinthető, logikusan felépített, az űrlap mezők testreszabhatók.
Lehetőség van az űrlapok exportálására.
Honeypot és reCaptcha.
Zavaró mértékű upsell, a menüpontok csaknem fele a Pro verzióra vagy a fejlesztő csapat egyéb bővítményeire visz.
Magyar nyelv hiánya.
Az ingyenes verzió nem menti az elküldött űrlapokat az adatbázisba.
Tetszett a WPForms Lite bővítmény?
A WPForms Lite-hoz hasonlóan, a Ninja Forms is egy “drag and drop” szerkesztővel ellátott, funkciókban gazdag űrlapküldő bővítmény, 1 milliónál is több aktív telepítéssel.
A telepítést és aktiválást követően alapból kapunk is egy egyszerű, csak a legyszükségesebb mezőket tartalmazó űrlapot, melyet a beviteli mezők címkéinek magyarítása (sajnos a Ninja Forms sem tud magyarul) és az értesítések beállítása után akár azonnal használatba is vehetünk. Ha egy kicsit komplexebb megoldást keresünk, a Ninja Forms-nál is van rá lehetőségünk, hogy kész űrlapokat használjunk – összesen 10 ingyenes sablon áll rendelkezésre.
A szerkesztő felület letisztult, az űrlap összes elemét és funkcióját egy oldalon találjuk.
A jobb alsó sarokban található “+” ikonra kattintva tudunk új beviteli mezőket felvinni, majd a mező fölé húzva az egeret megjelenik egy kis fogaskerék ikon, melyre kattintva kezdhetjük a szerkesztést.
Form Fields – Űrlap beviteli mező szerkesztése
Az ingyenes verzióban 27 féle mezőt használhatunk.
Form Fields – Új beviteli mező felvitele
Emails & Actions – Értesítések kezelése
Az Advanced (Haladó beállítások) fül rejti a megjelenítési beállításokat (Display Settings) és itt tudod a mező címkéket átírni magyar nyelvűre. A Restrictions gombra kattintva meghatározhatod azt is, hogy csak bejelentkezett felhasználók láthassák az űrlapot (pl. csak tagok küldhetnek neked üzenetet), vagy azonos IP címről csak limitált számban lehet beküldeni (szavazásnál lehet hasznos).
Advanced – Haladó beállítások
Az “Advanced” fül melletti kis szem ikonra kattinta az előnézetben meggyőződhetünk róla, hogy mindent jól csináltunk, majd a Publish gombra kattintva létrehozzuk az űrlapot. Ha ezzel is megvagyunk, már csak láthatóvá kell tenni a kész űrlapot a weboldalunkon, ezt a WPForms Lite-nál megismert shortcode/blokk tartalomba illesztésével tehetjük meg.
nagyon kényelmes szerkesztőfelület,
temérdek beviteli mezőt használhatunk az ingyenes verzióban is,
adatbázisban tárolja az elküldött űrlapokat,
űrlapjainkat exportálhatjuk – ez nagyon hasznos tud lenni, ha több weboldalunk van, ugyanazt az űrlapot szeretnénk használni és történetesen az űrlapunk a szokásosnál bonyolultabb, pl ajánlatkérés, igényfelmérés stb…
több űrlapküldő bővítménnyel is dolgoztam már, a Ninja Forms számomra a felső szegmensben helyezkedik el használhatóság és a rendelkezésre álló funkciók tekintetében. A magyar nyelv hiányán kívül egyetlen apró, elsőre talán kicsit zavaró tervezési hibát találtam: a beviteli mezők típusa nehezen olvasható a sötét háttéren.
Tetszett a Ninja Forms bővítmény?
A Forminator nem csak egy egyszerű űrlapépítő, mivel a bővítmény használatával kérdőívet vagy szavazást is készíthetsz, ezen felül online fizetést is fogadhatsz (PayPalon keresztül). Elsőre ez nem tűnik kiemelkedőnek, mert pl. a Ninja Forms fizetős kiegészítőivel is megteheted ugyanezt, viszont a Forminatorban ezekért a funkciókért nem kell külön fizetned.
A Forminatorban is megtalálható a WPMU DEV bővítményeiben megszokott Dashboard, ahol összesítve áttekinthetjük az összes létrehozott űrlapot.
Forminator Vezérlőpult
A Create gombra kattintva tudunk új űrlapot létrehozni. A felugró ablakban a Contact Formot választva, majd az űrlap elnevezését követően a szerkesztő felület Fields fülén 24 féle beviteli mező típusból csemegézhetünk.
Forminatorban elérhető sablonok
24 féle űrlapmezőből választhatunk
A mezők hozzáadása és testreszabása után az űrlap megjelenését (színek, betűtípus, egyedi CSS) válasszuk ki az Appearance fülre/gombra kattintva.
Űrlap stílus részletes testreszabása
A következő lépés az űrlap viselkedésének meghatározása. A Behavior fülön beállíthatjuk, hogy az űrlap elküldését követően mi történjen (köszönőoldalra irányíthatjuk látogatónkat, egyedi üzenetet jeleníthetünk meg és elrejthetjük az űrlapot), bekapcsolhatjuk az anti-spam védelmet, vagy meghatározhatjuk, hogy egy bizonyos dátumot vagy kitöltésszámot követően az űrlap ne jelenjen meg többet.
Az Email Notifications alatt tudjuk megadni az email címünket, amire az üzeneteket várjuk majd válasszuk ki az Integrations fülön azt az alkalmazást, amivel összekötnénk az űrlapot.
A kék Publish gombra kattintva létrehozzuk az űrlapunkat, amely innentől kezdve aktív, már csak be kell illeszteni az oldalunkba. A blokk szerkesztőben, a Beágyazások szekcióban meg is találjuk az űrlapunkat.
Robusztus, a legapróbb részletekig testreszabható bővítmény a Forminator, éppen ezért nem a legmegfelelőbb választás, ha csak egy egyszerű kapcsolat űrlapot szeretnél létrehozni. Tud mindent, amit én elvárok egy űrlapküldő bővítménytől, sajnos magyarul ez sem tud.
Tetszett a Forminator bővítmény?